stanford-oval/wikipedia huggingface dataset:
Brainiac
Muussa mediassa > Elokuvissa > Superman: Red Son

Brainiac esiintyi animaatioelokuvassa Superman: Red Son, jossa häntä ääninäytteli Paul Williams. Romaaniin perustuen Teräsmies kukistettuaan Brainiacin ohjelmoi tämän uudelleen palvelemaan häntä ja maapalloa auttamaan Teräsmiestä maailmanlaajuisen Neuvostoliiton johtamisessa. Tehtävää hän suorittaa neljä vuosikymmentä. Palvellessaan Teräsmiestä Brainiac neuvoo toistuvasti häntä ryhtymään jyrkempiin toimiin ongelmiensa ratkaisemiseksi, kuten ehdottamalla, että hän vain hyökkää Luthorin Yhdysvaltoihin, vaikka Teräsmies aina torjuu hänen äärimmäisimmät ehdotuksensa. Myöhemmin Brainiac paljastaa, että hänen kahdentoista tason älynsä antoi hänen helposti kumota kaikki yritykset ohjelmoida hänet uudelleen, ja ettei hän ole koskaan ollut Teräsmiehen hallinnassa. Hän hyökkää Teräsmiestä vastaan ​​kryptoniittisädeaseella ja melkein tappaa tämän samalla kun hän kerskui siitä, kuinka hän valloittaa koko maailmankaikkeuden saatuaan päätökseen kaikki vihollisensa maan päällä. Brainiac kuitenkin voitetaan, kun Luthor hakkeroi ja sammuttaa Brainiacin sisältä, jonka jälkeen Teräsmies tuhoaa Brainiacin ruumiin välittömästi. Viimeisenä keinonaan Brainacin kuolema laukaisee automaattisesti hänen aluksensa itsetuhojärjestelmän, mikä Luthorin mukaan hävittäisi koko maapallon ja kaiken 15 000 000 mailin (24 000 000 km) säteellä. Kun Brainiacin aluksen voimanlähteet uhkaavat räjähtää, Teräsmies vie aluksen avaruuteen, missä se räjähtää. Maapallo pelastuu, mutta Teräsmiehen uskotaan joutuneen räjähdyksen alle ja kuolleen. Myöhemmin paljastui, että Teräsmies selvisi ja naamioi itsensä tavalliseksi ihmiseksi aikeenaan elää heidän keskuudessaan normaalia elämää.
Muussa mediassa > Elokuvissa > Legion of Super-Heroes

Brainiac esiintyi animaatioelokuvassa Legion of Super-Heroes, jossa häntä ääninäytteli Darin De Paul.
Muussa mediassa > Televisiossa > Smallville

Brainiac esiintyi Smallvillen viidennessä tuotantokaudessa. Hän saapui Maahan toisen meteoriittisateen aikana. Sarjassa hän on Kenraali Zodin alainen ja hänet tunnetaan nimellä Milton Fine. Brainiac on peräisin Smallvilleen laskeutuneesta "mustasta aluksesta" ja hänestä on useita kopioita. Sen lisäksi hän pystyy muuttamaan muotoaan toiseksi ihmiseksi. Hänen tehtävänsä Smallvillessä on vapauttaa Zod varjovyöhykkeeltä ja yrittää huijata Clark Kent auttamaan itseään. Hän tartuttaa Martha Kenttiin vaarallisen viruksen ja kertoo Clarkille että ainoa keino pelastaa hänet on tuhota Yksinäisyyden linnake. Linnakkeessa hän yrittää tappaa Clarkin ja vapauttaa Zodin. Clark kuitenkin ehtii tuhota hänet. Myöhemmin sarjassa Brainiacin kaikki kopiot tuhoutuvat kun Zod vapautui. Brainiacista jäi kuitenkin energialähde joka hajosi kahtia. Toisen puolikkaan löysi varjovyöhykkeeltä tullut olento ja imi siitä voimat.
Muussa mediassa > Televisiossa > Krypton

Brainiac esiintyi televisiosarjassa Krypton, jossa häntä esitti Blake Ritson. Tätä versiota pelätään kaikkialla universumissa, ja sen muotoilu on samanlainen kuin hänen vuoden 2008 jälkeisen sarjakuvan inkarnaatio, joka luotiin laajan meikin/proteesin ja CGI:n yhdistelmällä. Ensimmäisellä kaudella hän hyökkää Kryptoniin yrittääkseen varastaa pääkaupunki Kandorin, mutta Seg-El uhraa itsensä viedäkseen Brainiciacin mukanaan Phantom Zone -alueelle. Toisella kaudella Brainiac siirtää tietoisuutensa väliaikaisesti Segin mieleen paetakseen Phantom Zone -alueelta.
Muussa mediassa > Videopelit

Brainiac esiintyy loppupomovastuksena vuoden 1992 Superman -pelissä.
Brainiac esiintyy pomovastuksena Justice League Heroes -pelissä, jossa häntä ääninäyttelee Peter Jessop.
Brainiac esiintyy vuonna 2010 DC Universe Online -pelissä, jossa hän ei ole pelattavana hahmona.
Brainiac esiintyy vuonna 2017 Injustice 2 -pelissä, jossa hän on pelattava hahmo ja tarinan päävastustaja.
Brainiac esiintyy ladattavana bonushahmona Lego DC Super-Villains -pelissä.
Brainiac esiintyy pomovastuksena pelissä Suicide Squad: Kill the Justice League.
Brainiacia näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1978 | Ted Cassidy | Superystävät |  |  |
| 1982–1985 | Stanley Ralph Ross | SuperFriends Hour Super Friends: The Legendary Super Powers Show The Super Powers Team: Galactic Guardians |  |  |
| 1996–1998 2003–2007 2010 | Corey Burton | Teräsmies Justice League Justice League Unlimited Legion of Super Heroes |  | DC Universe Online |
| 2005–2006 2008 | James Marsters | Smallville |  |  |
| 2006 | Lance Henriksen |  | Superman: Brainiac Attacks |  |
| 2006 | Peter Jessop |  |  | Justice League Heroes |
| 2016 | Phil LaMarr |  | Lego DC Comics Super Heroes: Justice League - Cosmic Clash |  |
| 2017 | Jeffrey Combs |  |  | Injustice 2 |
| 2018 | Blake Ritson | Krypton |  |  |

Brainiac 13 Superman Y2K #1 kannessa. Piirtänyt Jackson Guice.
Pallekärhö

| Pallekärhö |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Kärhöt Clematis
Laji::  cirrhosa
Kaksiosainen nimi
 Clematis cirrhosa  L. 
Katso myös
   Pallekärhö Wikispeciesissä   Pallekärhö Commonsissa 
Infobox OKNimi-testi OK: 
Pallekärhö (Clematis cirrhosa) on ikivihreä kukkiva köynnös.
Pallekärhö kasvaa 3–4 metriä pitkäksi. Sen lehdet ovat ainavihannat, ja kasvavat kolmen lehden ryhmissä. Lehdykät ovat pienet ja hammaslaitaiset. Pallekärhö kukkii varhain keväällä. Sen kukat ovat kuppimaiset, halkaisijaltaan 2–7 cm kermanväriset, usein punaläikkäiset. Kukissa on neljä terälehteä. Ne kasvavat edellisen vuoden versojen lehtihankoihin yksin, pareittain tai joskus kolmittain. Kukkien tuoksu muistuttaa sitruksia. Kukkien lakastuttua niiden paikalle kehittyvät hopeanhohtoiset pähkyläpallot jotka lisäävät köynnöksen näyttävyyttä myöhemmin kesällä.
Pallekärhö on kotoisin Etelä-Euroopasta ja Välimeren seudulta. Sen muunnos Clematis cirrhosa var. balearica kasvaa Mallorcalla, Minorcalla, Sardiniassa ja Korsikalla. Sen lehdet muuttuvat talvella pronssinvärisiksi. Luonnonvaraisten pallekärhöjen kukkien väri ja varsinkin niissä olevien punaisten pilkkujen määrä vaihtelee, ja puutarhurit ovatkin jalostaneet niistä lukuisia viljelylajikkeita.
Paavo Kotkanen

Paavo Antero Kotkanen (1. tammikuuta 1926 Sortavala – 3. toukokuuta 2016 Helsinki) oli suomalainen metsäalan toimija, metsänhoitaja. Hän sai metsäneuvoksen arvonimen 1980. Vuodet 1977–1989 hän toimi Keskusmetsälautakunta Tapion toimitusjohtajana.
Aiheesta muualla

Kuka kukin on 1978 (Runeberg.org)
Paavo Kotkasen muistokirjoitus Helsingin Sanomissa
Christian Folin

| Christian Folin |
| --- | --- |

Henkilötiedot
Syntynyt: 9. helmikuuta 1991 (ikä 33) Kungsbacka, Ruotsi
Kansalaisuus:   Ruotsi
Jääkiekkoilija
Lempinimi:  Thor
Pelipaikka:  puolustaja
Maila:  oikea
Pituus:  191 cm
Paino:  93 kg
Seura
Seura:  Frölunda HC
Sarja:  SHL
Pelaajaura
Pääsarjaura:  2014–
Aik. seurat:  Minnesota Wild (NHL) Iowa Wild (AHL)  Los Angeles Kings (NHL)  Philadelphia Flyers (NHL) Montreal Canadiens (NHL) Laval Rocket (AHL)
Christian Folin (s. 9. helmikuuta 1991 Kungsbacka, Ruotsi) on ruotsalainen jääkiekkopuolustaja, joka pelaa SHL-joukkue Frölunda HC:ssa. Isokokoisen puolustajan vahvuuksiin kuuluvat liikkuvuus, fyysisyys, hyökkäystaidot ja laukaus. Hän laukoo oikealta.
Ura

Folin on Hanhals IF:n kasvatti ja pelasi juniorina myös Frölundan J20-joukkueessa SuperElitissä. Kaudella 2009–2010 Folin debytoi miesten tasolla Hanhals IF:ssa Ruotsin II-divisioonassa pelaten yhden ottelun.
Kaudeksi 2009–2010 Folin siirtyi Pohjois-Amerikkaan, USHL-joukkue Fargo Forceen, josta vaihtoi kesken kauden NAHL:n Austin Bruinsiin. Seuraavalla kaudella Folin oli Bruinsin toiseksi tehokkain puolustaja tehoilla 11+20=31. Hänen teholukemansa +45 oli NAHL:n kolmanneksi paras. Folin valittiin myös NAHL:n All-Central Division Team -kentälliseen.
Kaudet 2012–2014 Folin pelasi Massachusetts Lowellin yliopistossa. Hän voitti ensimmäisen yliopistokautensa 2012–2013 päätteeksi Hockey Eastin mestaruuden ja omasi joukkueen parhaan teholukeman +17. NHL-varaamaton Folin siirtyi NCAA-kauden päätyttyä kaksivuotisella tulokassopimuksella NHL-joukkue Minnesota Wildiin maaliskuussa 2014. Folinia pidettiin yliopistojen parhaana vapaana agenttina, ja 15–20 NHL-joukkuetta olivat kiinnostuneita hänestä.
Muuta

Folinin veli Niklas pelaa myös jääkiekkoa, USHL:n Omaha Lancersissa.
Aiheesta muualla

Kuvia tai muita tiedostoja aiheesta Christian Folin Wikimedia Commonsissa
Parsan piirikunta

| Parsan piirikunta पर्सा, Parsā |
| --- | --- |
 Parsan piirikunnan sijainti Nepalissa.
 Koordinaatit: 27.010°N, 84.876°E 
Valtio:     Nepal
Nepalin kehitysalueet:  Keskinen kehitysalue
Nepalin vyöhykkeet:  Narayani
Hallinto:  
 – hallinnollinen keskus:  Birgunj (135 904 as., 2011)
Pinta-ala  ():  1 353 km²
Väkiluku (2011)  ():  601 017
 – väestötiheys:  444 as./km²
HDI (2011):  0,464
Lyhenteet:  
 – ISO 3166:  NP-NA
 
ddcparsa.gov.np
 Parsan piirikunnan kartta. Piirikunnan kaupungit (2011) näkyvät sinertävinä alueina kartan keskiosissa. 
Parsan piirikunta (nepaliksi पर्सा, Parsā) on yksi Nepalin 75 piirikunnasta. Se sijaitsee Nepalin Keskisen kehitysalueen Narayanin vyöhykkeellä, Kathmandusta satakunta kilometriä lounaaseen.
Parsan piirikuntaa rajaa etelässä Intian Biharin osavaltio. Luoteessa naapurina on Chitawanin, pohjoisessa Makwanpurin ja idässä Baran piirikunta.
Parsan piirikunnassa asui vuonna 2011 yhteensä 601 017 ihmistä (497 219 as. vuonna 2001). Piirikunnan pinta-ala on 1 353 neliökilometriä ja väestötiheys 444 as./km2. Hallinnollinen keskus on Birgunj (135 904 as., 2011), joka sijaitsee linnuntietä 95 kilometriä Kathmandusta etelälounaaseen.
Luonnonmaantieteellisesti piirikunta ryhmitellään yleensä Nepalin keskiseen alankoon (Terai) kuuluvaksi. Tarkemmassa jaottelussa piirikunnasta  74,7 % sisällytetään alavampaan trooppiseen ja 25,3 % ylempään trooppiseen kasvillisuusvyöhykkeeseen.
Aiheesta muualla

Kuvia tai muita tiedostoja aiheesta Parsan piirikunta Wikimedia Commonsissa
PDCA

PDCA-sykli
PDCA-sykli (Plan, Do, Check, Act) on ongelman ratkaisumalli ja kehittämismenetelmä. Muita nimiä on muun muassa Demingin laatuympyrä ja PDCA-kehityssykli.
PDCA perustuu ympyrään, jota kierretään: ensin suunnitellaan (plan), sitten tehdään (do). Tekemisen jälkeen tarkistetaan (check) ja tehdään tarvittaessa korjaukset (act). Korjausten jälkeen ympyrässä palataan alkuun, eli suunnitteluun. Kehittäminen nähdään spiraalina, päättymättömänä prosessina – jokaisen ympyrän kierroksen jälkeen ollaan kierroksen lähempänä tavoitetta. Kehittämisen osittaminen sykleihin, ympyrän kierroksiin, perustuu jatkuvan oppimisen ajatukseen, informaatio ja omat tietomme ovat rajoittuneet mutta kehittyvät spiraalin aikana. Täydellisyyteen pyrkimisen sijasta siis hyväksytään ”suunnilleen oikein” ajattelu. Kehittämisspiraalin aikana myös lopullista tavoitetta voidaan tarkistaa. [lähde? ]
PDCA-sykli on yksi keskeisiä työkaluja jatkuvassa parantamisessa, laatujohtamisessa ja prosessinkehittämisessä. [lähde? ]
Hoshin-suunnitelma perustuu PDCA-sykliin. [lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Deadcrow

| Deadcrow Scarecrow |
| --- | --- | --- |

Studioalbumin tiedot
 Julkaistu: 6. kesäkuuta 2006
 Formaatti: CD, LP
 Tyylilaji: horror punk, hardcore punk
 Kesto: 32.58
 Levy-yhtiö:  DSB Records  San Martin  Deadclub
Scarecrow’n muut julkaisut
|   | Deadcrow 2006 | The Terror 2011 |
Deadcrow on Scarecrow-yhtyeen 6. kesäkuuta 2006 julkaistu debyyttialbumi.
Albumin on nauhoittanut ja miksannut Jani Loikas. Kaikki levyn kappaleet on sanoittanut Scarecrow.
Kappaleet

Dead Crowd on Your Door – 3.23
Scumdogs – 2.44
Don’t Open the Cemetary Gates – 2.34
Dead and Happy – 2.30
Dying World – 2.39
Burn Out – 2.24
Revenge – 3.53
Murder – 1.38
Crematory – 1.17
Wolf’s Eye – 3.05
We Don’t Care – 2.23
Earth Is Dead – 4.23
LP:n bonuskappaleet
Apocalypse
Room 302
The Birthing (Samhain-cover)
Zombie (GoGo Coctail)
Re-Animator
Room 303
Kokoonpano

Jack13 – laulu
Ruho – kitara
Grim – basso
Samsam – rummut
Patella

Patella voi viitata seuraaviin:
polvilumpio eli patella, alaraajan luu
Patella, maljakotilosuku
Patelída eli Patélla, saari Dodekanesian saariryhmässä Kreikassa lähellä Lérosta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Patella”, voi hakea sivunnimihaulla, laajalla sivunnimihaulla tai tekstihaulla.
Paimoinen

Paimoinen on kylä Halikon länsiosissa Hajalan taajamassa. Kylä sijaitsee Kuumalan eteläpuolella metsäisen mäen etelärinteellä. Paimoisen kyläalueen länsiosa on korkeaa mäkeä, joka laskee tasaisesti peltomaisemassa koilliseen Lokkilanjoen laaksoon.
Paimoinen lienee perustettu jo varhaiskeskiajalla, sillä se on kuulunut ns. suomalaisen vero-oikeuden piiriin. Kylän rakenne on edelleen varsin yhtenäinen mäen etelälaidalla ja kylän pellot sijaitsevat mäen ja Lokkilanjoen välisellä alueella. Paimoisen kantatila ja sen entiset torpat ovat varsin alkuperäisessä asussaan. Entinen Hajalan puhelinkeskus sijaitsi Paimoisessa.
Confederación Española de Derechas Autónomas

CEDA:n lippu.
Confederación Española de Derechas Autónomas (CEDA) (suom. Espanjan autonomisten oikeistopuolueiden konfederaatio) oli Espanjan toisessa tasavallassa toiminut oikeistolainen, monarkistinen ja kansalliskatolilainen puolueliitto, joka kattoi käytännössä koko maan oikeiston vuosina 1933–1937. Sen perustaja oli juristi Ángel Herrera Oria, joka oli perustamansa ja julkaisemansa El Debate-lehden päätoimittaja. CEDA:n myöhempi johtaja oli myös perustajajäsen José María Gil-Robles.
Perustaminen

Herrera Oria johti katolilaista sosiaalijärjestöä Acción Católicaa ("Katolilainen toiminta"). Vuonna 1931 hän onnistui keräämään El Debate -lehden ympärille katolilaisia tahoja, jotka olivat huolestuneet katolilaisuuden asemasta tulevassa tasavallassa. Tämä katolilainen ryhmä perusti 15 päivää tasavallan perustamisen jälkeen 21. huhtikuuta 1931 Acción Nacional -puolueen, joka seuraavana vuonna muutti nimekseen Acción Popular ("Kansan toiminta"). CEDA:n pääpuolueen Acción Popularin lisäksi liiton muodostivat seuraavat paikallispuolueet:
Derecha Regional Valenciana
Unión Agraria Provincial de Albacete
Derecha Regional Agraria de Cáceres y Plasencia
Unión de Derechas Independientes de Jerez de la Frontera y Sanlúcar de Barrameda
Acción Agraria Manchega de Ciudad Real
Unión Regional de Derechas de La Coruña
Acción Agraria y Ciudadana de Cuenca
Unión de Derechas de Granada
Acción Regional Agraria y Ciudadana de Guadalajara
Acción Agraria de León
Acción Agraria Riojana de Logroño
Unión de Derechas y Agrarios de Lugo
Unión Católica Asturiana
Unión Regional de Derechas de Pontevedra
Derecha Autónoma Salmantina
Bloque Agrario Provincial de Soria
Unión de Derechas de Baleares
Ideologia

CEDA oli suuri 700 000 jäsenen joukkopuolue. Ideologialtaan se oli konservatiivinen uskonnon merkitystä korostava puolue, joka kannatti myös korporatiivista valtiota. Näin ollen se oli suuntaukseltaan lähinnä kristillisdemokraattinen. Tasavallan aikana kirkko ja valtio erotettiin toisistaan ja uskonnolliset symbolit kiellettiin kouluissa. Tuohon aikaan kiista katolisen kirkon asemasta Espanjassa kävi kuumimmillaan ja lopulta se huipentuikin kirkkojen polttamisiin ja kirkon työntekijöiden murhiin. CEDA näki tehtäväkseen katolisen kirkon aseman puolustamisen tässä kiistatilanteessa.
Osa historioitsijoista on kuvaillut CEDA:a fasistiseksi, erityisesti sen tunnettua nuorisojärjestöä Juventudes de Acción Popularia (JAP). Puolueen esikuva oli alkujaan Britannian konservatiivipuolue, mutta parlamentissa CEDA:n edustajat esittivät avoimesti Italian ja Saksan järjestelmiä kohtaan tuntemia sympatioitaan. Puolueliiton ideologian esiintuominen oli lähinnä Acción Popularin varassa. Puolue sitoutui tasavallan toimintamalleihin siitä huolimatta, että sen piirissä oli vahvaa monarkian kannatusta. Sillä oli myös sosiaalinen painotuksensa linjoissaan. CEDA:n poliittisen linjan kiteytti tunnuslause "Religión, Familia, Patria, Orden, Trabajo y Propiedad" ("Uskonto, perhe, isänmaa, järjestys, työ ja vauraus").
Puolueen vaiheet

Marraskuun 1933 parlamenttivaaleissa CEDA:sta tuli parlamentin suurin ryhmittymä. Se yritti kasvattaa valtaansa muodostamalla liiton oikeistolaisen Renovación Española -puolueen kanssa, mutta sen tällä tavoin saavuttama 115 paikan edustajamäärä ei riittänyt muodostamaan hallitusta yksin. Koska Espanjan presidentti Niceto Alcalá-Zamora ei halunnut nimittää CEDA:n johtajaa José María Gil-Roblesia pääministeriksi, muodosti Espanjan Radikaalipuolue Alejandro Lerroux'n johdolla vähemmistöhallituksen, jota CEDA tuki parlamentissa.
Lokakuussa 1934 Leroux muodosti uuden hallituksen, johon osallistui tällä kertaa myös CEDA kolmella edustajallaan. Yhdessä tämän ja uusien muun muassa perustuslakia koskevien uudistusten kanssa laukaisi vasemmiston vastareaktion, joka tunnetaan ”lokakuun 1934 vallankumouksena”. Espanjan sosialistinen työväenpuolue (PSOE) ei tunnustanut CEDA:n osallistumista hallitukseen, eikä se itse asiassa hyväksynyt koko vuoden 1933 vaalitulosta. Edeltävän kaksivuotisen vaalikauden sosialistipuolue oli ollut parlamentin suurin ryhmittymä, mutta itse säätämänsä uuden vaalilain takia se oli menettänyt asemansa oikeistolle. Näin ollen PSOE julisti ammattiliitto UGT:n kanssa yleislakon, joka pian muuttui väkivaltaiseksi, kun Asturian ja Katalonian maakunnissa puhkesivat kapinat. Vasemmistolaiset puolisotilaalliset ryhmittymät valtasivat muun muassa kaivoksia, jolloin armeija ajautui näiden ryhmittymien ja lakkolaisten kanssa aseellisiin yhteenottoihin. Katalonia taas julistautui itsenäiseksi, mikä käytännössä tarkoitti kapinaa Espanjan valtiota vastaan. Lerroux'n uusiessa hallituksensa kokoonpanon toukokuussa 1935 CEDA sai viisi ministeriä aiemman kolmen sijasta ja Gil-Robles nimitettiin sotaministeriksi. Kaikki CEDA:n ministerit kuitenkin erosivat Espanjan hallituksesta joulukuussa 1935.
Helmikuun 1936 parlamenttivaalit olivat tappiolliset CEDA:lle keskustavasemmistolaisen Kansanrintaman voittaessa. Tällä kertaa CEDA ei hyväksynyt vaalitulosta. Tämän jälkeen osa CEDA:n jäsenistä alkoi suunnitella eri ryhmittymien ja henkilöiden, kuten kenraalien Emilio Molan ja Francisco Francon, kanssa vallankaappausta, jonka oli tarkoitus tapahtua 17. heinäkuuta 1936. Suunnitelma ei kuitenkaan täysin onnistunut, koska asevoimien ja oikeiston kapina johti sisällissodan syttymiseen. CEDA tuki sisällissodassa kansallismielisiä ja sen jäseniä osallistui taisteluihin Kansallisen liigan eli kansallisen armeijan riveissä.
Vuonna 1937 Espanjan oikeisto yhdistyi Francon ohjauksella Falange Españolaksi, josta tuli ainut sallittu puolue. Tämä tarkoitti myös sitä, että CEDA lakkautettiin ja moni sen militanteista ja johtajista siirtyi Falangin piiriin.
Danny Antonucci

| Danny Antonucci |
| --- | --- |
 Danny Antonucci Platform Festival -tapahtumassa 2007.
Henkilötiedot
Syntynyt: 27. helmikuuta 1957 (ikä 67) Toronto, Ontario, Kanada
Ammatti:  animaattori
Siviilisääty:  naimisissa
Danny Antonucci (s. 27. helmikuuta 1957 Toronto, Ontario) on kanadalainen animaattori, joka tunnetaan parhaiten luomastaan animaatiosarjasta Ed, Edd n Eddy.
Elämäkerta

Antonucci syntyi Torontossa, Kanadassa vuonna 1957. Hänen vanhempansa olivat ensimmäisen sukupolven italialaisia maahanmuuttajia Kanadaan. Antonucci oli lapsena kiinnostunut piirretyistä ja vietti useita tunteja piirrellen, sekä miettien miten kuvat liikkuivat televisiossa. Hän esitti lapsena myös nukke-esityksiä rahasta.
Antonucci opiskeli Sheridan College of Visual Artsissa, mutta lopetti koulun kesken saatuaan töitä animaattorina tuolloin Hanna-Barberan omistuksessa olleelta Canimage Productionilta. Tämän myötä hän työskenteli muun muassa Smurffien ja The Richie Rich/Scooby-Doo Show and The Flintstones Comedy Hour -ohjelman parissa. Tarkoituksenaan muuttaa lopullisesti Los Angelesiin vuonna 1984 löytääkseen lisää töitä, Antonucci muuttikin Vancouveriin, jossa hän sai töitä International Rocketshipilta, jotka loivat lyhytanimaatiota ja televisiomainoksia.
Ura

Antonuccin ensimmäinen oma tekemä animaatio oli vuonna 1987 julkaistu Lupo the Butcher, jonka tuotti International Rocketship. Kolme minuuttia kestäneen animaation tekeminen kesti Antonuccin mukaan kaksi vuotta, koska yhtiö ei aluksi halunnut rahoittaa hänen tuotantoaan. Animaatio kertoi äkkipikaisesta teurastajasta, joka kiroaa kaikille leikkaamilleen lihoille ja menettää myös malttinsa pienistäkin virheistä. Antonucci kertoi animaation kuvastaneen hänen turhautumistaan joutuessaan työskentelemään lastenohjelmien parissa liian kauan. Lupo the Butcheria esitettiin eri elokuvajuhlissa Euroopassa muun muassa Berliinissä. Sittemmin se sai huomiota myös Yhdysvalloissa Spike and Mike's Sick and Twisted Festival of Animation -tapahtumassa.
Lupo-hahmo päätyi myöhemmin erään urheilujalkine yhtiön lisensin alaiseksi, jonka myötä Antonucci sai lisää töitä Levi Strauss & Co. ja MTV:ltä täytyessään tehdä tuotteista animaatiomainoksia. Vuonna 1993 teki International Rocketshipin lisäksi töitä myös MTV:lle useammin mainosten parissa ja sai samalla tilaustyönä luoda animaatiosarjan The Brothers Grunt. Tämän myötä Antonucci aloitti 1. huhtikuuta 1994 oman animaatioyhtiönsä a.k.a. Cartoonin, jolla hän tuotti luomansa sarjan. The Brothers Grunt alkoi Yhdysvalloissa elokuussa 1994 MTV:llä. Sarja kesti 45 jakson verran, jotka kestivät noin seitsemän minuuttia. Sarjan esitykset lopetettiin vuonna 1995, jonka myötä Antonucci palasi takaisin mainosten pariin. Hän ehti kuitenkin vielä työskennellä animaattorina, ohjaajana ja ääninäyttelijänä lyhytkestoisessa animaatiossa Cartoon Sushi.
Aiheesta muualla

Danny Antonucci Internet Movie Databasessa. (englanniksi)
Britannian kaivoslakko 1984–1985

Lakkoon liittyvä mielenosoitus Lontoossa 1984.
Britannian kaivoslakko 1984–1985 oli suuri työtaistelu Britanniassa, jossa kaivostyöläisten ammattiliitto NUM (National Union of Mineworkers) Arthur Scargillin johdolla vastusti Margaret Thatcherin hallituksen suunnitelmaa sulkea parikymmentä valtion omistamaa ja subventoimaa hiilikaivosta. Vuoden kestänyt lakko päättyi tuloksettomana ja päätti ammattiyhdistysliikkeen suuren vaikutusvallan aikakauden Britanniassa. Epäonnistuneen lakon jälkeen useimmat Britannian valtion hiilikaivoksista on suljettu ja loputkin yksityistetty. BBC on luonnehtinut lakkoa kaikkien aikojen katkerimmaksi työtaisteluksi maan historiassa.
Taustaa

Vielä vuosikymmentä aiemmin Britannian hiilikaivostyöläiset olivat vuosien 1972 ja 1974 lakoillaan saaneet aikaan parannuksia työoloihinsa valtion omistamissa kaivoksissa. Hiilentuotanto oli maassa hyvin tärkeää, sillä hiilivoimaloilla oli suuri merkitys maan sähköntuotannossa. Vuoden 1974 kaivoslakon sanotaan kaataneen Edward Heathin konservatiivihallituksen. Puolueet sopivat keskenään keinoista, joilla valtiollinen hiilentuotanto varmistettaisiin, kunnes 1980-luvun alussa valtaan noussut Margaret Thatcherin hallitus alkoi kritisoida tukien varassa elävää kaivosteollisuutta. Tämän vuoksi NUM uhkasi Thatcherin hallitusta kaivoslakolla jo vuonna 1981, mutta hallitus perääntyi koska hiilivarastot olivat vähissä. Vuoden 1984–1985 lakkoon hallitus oli jo osannut varautua paremmin puskurivarastoin. Thatcher nimitti kansallisen hiiliviraston johtoon skottilais-amerikkalaisen kaivosteollisuusjohtajan Ian MacGregorin, joka vuoden virassa oltuaan julkaisi maaliskuussa 1984 suunnitelman 20 kannattamattoman kaivoksen sulkemisesta.